Primăria Ocna Mureș a semnat contractul de cumpărare a unor autobuze electrice și de instalare a stațiilor de încărcare aferente.
Este vorba despre trei autobuze electrice, trei stații de încărcare lente și o stație de încărcare rapidă.
Acestea sunt achiziționate în urma lansării anul trecut a proiectului PNRR „Achiziția de mijloace de transport public – autobuze electrice în cadrul parteneriatului Orașul Ocna Mureș – Comuna Unirea”.
Contractul are o aloare de peste 7 milioane lei, potrivit primăriei. A fost semnat cu firma furnizoare, ATP Motors RO SRL.
Autobuzele electrice vor avea o lungime de 10,57 m, nearticulate. Vor avea capacitatea de 50 de locuri din care 26 pe scaune plus scaun șofer.
Autonomia unui astfel de autobuz electric va fi de 340 km.
Garanția oferită de producător este 9 ani sau 900.000 km. Pentru bateriile electrice garanția va fi 8 ani.
Prețul de achiziție total: 6.238.361 lei, plus TVA în valoare de 1.185.288 lei.
foto: arhivă, rol ilustrativ
Urmăriți Alba24.ro și pe Google News
Dacă ți-a plăcut articolul: